'n Man wat op 'n stoel sit. sit Afbreking: sit Werkwoord: sit Verlede tyd: het gesit Teenwoordige deelwoord: sittend, sittende Betekenis: • Op die sitvlak verkeer; in 'n sittende posisie wees, met die boude op 'n plat vlak en die rug regop. • Op 'n plek plaas; neersit. • Mooi pas. • 'n Posisie beklee. • Tronkstraf uitdien. Gebruik: • Sit asseblief. • Ek sit die sleutels op die tafel. • Die hemp sit te styf om my lyf. • Koos sit op die komitee. Jan sit op die kerkraad. • As jy steel gaan jy lank sit. Spreekwoord: • Alles op die spel sit. [Alles waag.] • Alles op een kaart sit. [Alles in een slag wys.] • As die duiwel oud word, gaan hy onder die preekstoel sit. [As 'n roekelose persoon oud word, raak hy vroom.] • As jy op twee stoele tegelyk wil sit, kom jy op die grond te lande. ['n Mens kan selde twee dinge gelyk met sukses doen.] • Daar sit iets agter. [Daar is onbekende redes.] • Die bal aan die rol sit. ['n Saak aan die gang sit; begin.] • Die beste touleier sit op die voorbok. [Dis maklik om ander te kritiseer as jy jou nie in hulle posisie bevind nie.] • Die duiwel sit agter sy nek. [Hy is nukkerig.] • Die knoop sit aan die end van die riem. [Die moeilikheid kom eers later.] • Die mes op iemand se keel sit. [Iemand dwing om iets te doen.] • Die plan in die yskas sit. [Die uitvoering van die plan uitstel.] • Die tering na die nering sit. [Die uitgawes na die inkomste reël.] • Dis 'n slegte aasvoël wat bly sit as hy gevreet het. [Gesê as verskoning deur 'n gas wat onmiddellik na ete wil vertrek.] • Dit gaan nie in sy klere sit nie. [Dit raak 'n mens diep.] • Dit sit nie in sy broek nie. [Hy is nie in staat om dit te doen nie.] • Dit sit so vas soos klitsgras aan hom. [Gesê van iemand wat 'n ander nie alleen kan laat staan.] • Ek moet dit van die hand sit. [Verkoop] • Ek sal my hande nie daaraan sit nie. [Ek sal dit nie aanraak nie.] • Ek sien jou liewer op Bloksberg sit voor ek dit doen. [Ek weier om dit te doen.] • Ek sit met my hande in die hare. [Ek kan nie 'n oplossing vind nie.] • Hoe minder harsings in sy kop, hoe hoër pluiskeil sit hy op. [Iemand steek dikwels sy gebrek aan verstand agter uiterlike vertoon weg.] • Hoog en droog daar sit. [Sonder om aan iets deel te hê.] • Hulle sit langs een vuur. [Van dieselfde mening wees.] • Hulle sit mekaar in die hare. [Maak rusie met mekaar.] • Hulle sit nie op dieselfde stoel nie. [Kom nie met mekaar klaar nie.] • Hulle sit 'n prys op sy kop. [Beloning aanbied om iemand te vang.] • Hulle sit onder een dak. [Hulle het dieselfde belange.] • Hulle sit op die vlakte. [Sonder onderdak wees; behoeftig wees.] • Hulle sit soos dassies in die son. [Lekker sit en bak.] • Hy sit agter die wiel. [Hy bestuur.] • Hy sit daar droëbek. [Nie eet- of drinkgoed kry nie.] • Hy sit daar met ronde hande. [Hy is lui.] • Hy sit daar nes 'n aap op 'n stokkie. [Hy lyk verleë en bedremmeld.] • Hy sit die beste beentjie voor. [Baie moeite doen om 'n goeie indruk te maak.] • Hy sit die lied te hoog in. [Te gou groot vriende word.] • Hy sit die puntjie op die i. [Hy gaan baie noukeurig te werk.] • Hy sit en tande tel. [Gesê van kinders wat in die geselskap van grootmense onwelkom is.] • Hy sit en vlieë vang. [Hy sit met 'n oop mond.] • Hy sit in sak en as. [In die grootste droefheid gedompel wees.] • Hy sit kwaad bloed. [Hy veroorsaak onvrede en kwade gevoelens.] • Hy sit met 'n dik bek. [Ontevrede en nukkerig.] • Hy sit met sy hand vol vlieë. [Al jou moeite het jou niks in die sak gebring nie.] • Hy sit my ore aan. [Iemand verkul; iemand wen.] • Hy sit op die draad. [Hy kies nie kant nie.] • Hy sit op die heining. [Hy kies nie kant nie.] • Hy sit op hete kole. [In groot angs verkeer of onrustig wees.] • Hy sit op spelde. [Baie onrustig wees.] • Hy sit op sy praatstoel. [Hy wil graag gesels.] • Hy sit op twee stoele. [Kies nie party nie; probeer om in albei partye se guns te bly.] • Hy sit soos 'n uil op 'n kluit. [Voel verlore en verleë.] • Hy sit soos 'n voël op 'n tak. [Sonder 'n vaste woonplek wees.] • Hy sit tussen twee vure. [Tussen twee moeilikhede wees.] • Iemand 'n stang in die bek sit. [Hom beteuel.] • Iemand se kop tussen sy ore sit. [Iemand 'n les leer of berispe.] • Iets op tou sit. [Iets begin.] • Jou kop op 'n blok sit. [Baie seker wees van iets.] • Jou lamp onder die maatemmer sit. [Jou kennis vir jouself hou en nie ander help nie.] • Jou voet dwars sit. [Jou verset teen.] • Jy sit oogklappe vir hom aan. [Jy bedrieg iemand.] • Langs een vuur sit. [Van dieselfde opinie wees.] • Met die gebakte pere sit. [Opgeskeep sit met iets.] • Met jou neus in die boeke sit. [Gedurig besig wees om te studeer.] • Met 'n droë bek sit. [Niks te ete kry nie; teleurgesteld wees.] • Moenie al jou eiers onder een hen sit nie. [Moenie al jou geld in een onderneming belê nie.] • Nes 'n aap op 'n stokkie sit. [Erg beteuterd lyk.] • 'n Slot voor iemand se mond sit. [Iemand dwing om nie te praat nie.] • Onder die plak sit. [Onder die mag van 'n ander verkeer.] • Onder een bos sit. [In alles saamstem.] • Op die ashoop sit. [Moedeloos of treurig wees.] • Op die draad sit. [Nie kant kies nie.] • Op moedverloor se vlakte sit. [Baie moedeloos wees.] • Op naalde en spelde sit. [In groot angs verkeer of onrustig wees.] • Sit skouer aan die wiel. [Span alle kragte in.] • Stewig in die saal sit. [Goed gevestig wees in die pos.] • Sy gesante en trawante sit saam in die tronk. [Iemand se helpers, veral in slegte sake.] • Sy hart sit in sy broek. [Hy is bang, lafhartig.] • Sy sit daar met gevoude hande. [Sy doen niks nie.] • Sy sit die gesang in. [Sy begin huil.] • Sy sit die pot mis. [Sy slaag nie.] • Sy sit op die bakoond. [Sy is ouerig en sal dalk nie trou nie.] • Sy sit op die rak. [Sy is 'n oujongnooi.] • Sy sit op die stoppelland. [Sy is 'n oujongnooi.] • Sy sit op sy kop. [Baasspeel oor iemand.] • Sy turf sit. [Dis klaarpraat met hom; sy plan het misluk.] • Van sit en staan, kom niks gedaan. ['n Mens rig niks uit as jy dit nie ernstig aanpak nie.] • Vir 'n blaas met ertjies op loop sit. [Gou bang word.] • Wie die naaste aan die vuur sit, word die warmste. [Persone in gunstige posisies kry voorkeur.] Verwant: • staan • lê Afgelei: • afsit • neersit • opsit • sitplek Vertaling: Engels: to sit; to put, place Nederlands: zitten Laat weet asb as die inskrywing foute bevat of verder verbeter kan word.